Sembagi

Sembagi (ꦱꦼꦩ꧀ꦧꦒꦶ ) otabâ Sembagen (ꦱꦼꦩ꧀ꦧꦒꦺꦤ꧀ ) èngghi panèka sèttong traḍisi bhâtèk tor tenun khas katoronan Cirebbon sareng Jhâbâ sè asalna ḍâri polo Jhâbâ, lebbi teppa'an ḍâri tello' propènsi Jhâbâ Bârâ' (Cirebbon), Jhâbâ Tengnga (Rembang sareng Surakarta), otabâ Yogyakarta è Inḍonèsia.

È ḍâlem sajhârâ perkembanganna, traḍisi bhâtèk sareng tenun Sembagi è Jhâbâ Bârâ' sè èkalontaaghi sareng katoronan Cirebbon terros èsebbaraghi sareng katoronan Lampung Cikonèng kantos ka bâgiyân Sumatra bâgiyân lao' (Lampung), sè kamma pas berasimilasi ḍâlem kabuḍâjâ'ân wastra khas Lampung.Panji Prayitno. "Sembagi, Keanggunan Sakral dalam Setiap Lembaran Kain Batik Lampung". Liputan 6. 2025-07-05. Aksès 2025-01-04.Aldekum Fatih Rajih. "Mengulik Batik Lampung: Sejarah, Jenis, Makna Motif, hingga Perkembangannya". Detik. 2025-10-06. Aksès 2025-01-04. Rohmah Mustaurida. "Motif Batik Sembagi Khas Lampung Jarang Diketahui Warga Lampung". IDN Times. 2022-10-01. Aksès 2025-01-04. 

 Tèrminologi 

 Ètimologi 
Sacara bhâsa, ḍuwâ' oca' Sembagi (ꦱꦼꦩ꧀ꦧꦒꦶ ) otabâ Sembagen (ꦱꦼꦩ꧀ꦧꦒꦺꦤ꧀ ) asalna ḍâri bhâsa Jhâbâ. Istilah panèka palèng awwâl bisa ètelusuri ḍâlem manuskrip Jhâbâ abaḍ ka-18 Babad Tanah Jawi (sacara rèncè ḍâlem Serat Sri Nata bâgiyân Pupuh Mijil), sè ajellasaghi jhâ' è jhâman kasebbhut maghârsarè Jhâbâ senneng ngagghuy kalambhi sè abahan bhâtèk otâbâ tenunan Sembagi asareng kalabân tenunan Cindhe.

 Sosiolinguistik 
Ḍâlem oca'na, istilah Sembagi lebbi bânynya' èghunaaghi sareng maghârsarè katoronan Jhâbâ è Jhâbâ Tengnga sareng Yogyakarta, manabi istilah Sembagen lebbi kerrep èghunaaghi sareng maghârsarè katoronan Cirebbon.

 Fungsi sareng kaḍuḍukanna 
Sembagi umumma èghunaaghi ḍâlem traḍisi Jhâbâ mènangka kaèn bâcca sè èangghuy è bâkto upacara manḍi pangantèn binè'.Dini Daniswari. "Batik Lampung, dari Sejarah Singkat hingga Motif". Kompas. 2023-12-06. Aksès 2025-01-04.  Salaèn ka'rowa, Sembagi jhughân kerrep èghunaaghi mènangka bahan Surjan (kalambhi lakè' khas Jhâbâ) sè biyasana èangghuy sareng kaom bhângsawan  è areal kraton Ngayogyakarta.

 Sombher